আট মাস আগে ঢাকায় হওয়া সাফ অনূর্ধ্ব-১৫ নারী ফুটবল চ্যাম্পিয়নশিপ, এরপর হংকংয়ে আমন্ত্রণমূলক জকি কাপ আর চলমান সাফের আসর নিয়ে মোট তিন আসরে বাংলাদেশের এই মেয়েরা খেলে ফেললো মোট ৯টি ম্যাচ। যেখানে প্রতিপক্ষের জালে মোট ৫৪ বার বল জড়িয়ে দিয়েছে খুদে বাঘিনীরা। আর এই দলটির বিপক্ষে প্রতিপক্ষরা মাত্র ২টি গোল করতে পেরেছে। এরমধ্যে বাংলাদেশ ঢাকায় হওয়া সাফে কোনো গোলই হজম করেনি। আর হংকংয়ে মালয়েশিয়ার বিপক্ষে জিতেছিল ১০-১ গোলের বিশাল ব্যবধানে। আর গোল হজম করা অন্য ম্যাচটি ছিল ইরানের বিপক্ষে। জকি কাপের সেই ম্যাচে টাইগ্রেসরা জিতেছিল ৮-১ গোলের ব্যবধানে।